## Odluka o osnivanju Koordinacijskog odbora za praćenje i nadzor realizacije Ugovora o zajmu za Projekt ulaganja u mirovinski sustav, između Republike Hrvatske i Međunarodne banke za obnovu i razvoj

### NN 72/2002 (19.6.2002.), Odluka o osnivanju Koordinacijskog odbora za praćenje i nadzor realizacije Ugovora o zajmu za Projekt ulaganja u mirovinski sustav, između Republike Hrvatske i Međunarodne banke za obnovu i razvoj

# VLADA REPUBLIKE HRVATSKE

1199

Na teme­lju članka 28. stavka 2. Zakona o Vladi Republike Hrvatske
(»Narodne novine«, br. 101/98, 15/2000 i 117/2001), Vlada Republike Hrvatske je
na sjednici održanoj 13. lip­nja 2002. godine donijela

## ODLUKU

### O OSNIVANJU KOORDINACIJSKOG ODBORA ZA PRAĆENJE I NADZOR REALIZACIJE UGOVORA O ZAJMU ZA PROJEKT ULAGANJA U MIROVINSKI SUSTAV, IZMEĐU REPUBLIKE HRVATSKE I MEĐUNARODNE BANKE ZA OBNOVU I RAZVOJ

I.

Osniva se Koordinacijski
odbor za praće­nje i nadzor realizacije Ugovora o zajmu za Projekt ulaga­nja u
mirovinski sustav, između Republike Hrvatske i Međunarodne banke za obnovu i
razvoj (u da­lj­njem tekstu: Koordinacijski odbor za PSIP).

II.

Osnovna zadaća
Koordinacijskog odbora za PSIP je koordinacija aktivnosti vezanih uz
realizaciju Ugovora o zajmu za Projekt ulaga­nja u mirovinski sustav, između
Republike Hrvatske i Međunarodne banke za obnovu i razvoj (u da­lj­njem tekstu:
Projekt) i nadzor nad radom Jedinice za provedbu Projekta (u da­lj­­­njem
tekstu: PIU jedinica).

U svom radu Koordinacijski
odbor za PSIP provodi politiku i postupke koji omogućuju kontinuirano praće­nje
i ocjenu realizacije Projekta i postiza­nja ­nje­govih ci­ljeva, a osobito:

– usvaja Ugovor o provedbi
kojim su definirane odgovornosti i zadaci svake od institucija u provedbi
Projekta i propisani načini surad­nje vezane uz implementaciju Projekta (stavak
3. Priloga 5. Ugovora o zajmu);

– donosi Operativni priručnik
o poslova­nju (stavak 4. Priloga 5. Ugovora o zajmu);

– prati izvrše­nje Ugovora o
provedbi i Operativnog priru­čnika i ocje­njuje postignute rezultate;

– vodi brigu o ustrojstvu PIU
jedinice unutar Agencije za nadzor mirovinskih fondova i osigura­nja, posebno o
broju zaposlenih i ­njihovoj stručnoj sposobnosti za obav­lja­nje poslova te
Jedinice;

– nadzire rad PIU jedinice
koja je neposredno odgovorna za svoj rad i provedbu Projekta Koordinacijskom
odboru za PSIP i kojemu u okviru toga dostav­lja redovita tromjesečna izvješća;

– rasprav­lja o izvješćima
PIU jedinice, ukazuje na uči­njene propuste i ukoliko ustanovi nepravilnosti u
radu naredit će otkla­nja­nje utvrđenih nepravilnosti odnosno nedostataka u
određenom roku, te preporuča mjere u ci­lju pobo­ljša­nja izvršava­nja poslova;

– ukazuje na propuste PIU
jedinice i pokreće pita­nje odgovornosti za obav­lja­nje poslova ako
nepravilnosti odnosno nedostaci nisu otklo­njeni, a ako ustanovi da postoje rad­nje
ili djela koja su kaž­njiva po zakonu, inicira kod ravnate­lja Agencije za
nadzor mirovinskih fondova i osigura­nja da podnese prijavu nadležnom državnom
tijelu;

– koordinira i usmjerava i
ostale poslove i zadatke vezane uz svoj djelokrug rada, u skladu s Ugovorom o
zajmu.

III.

Članovi Koordinacijskog
odbora za PSIP su:

– ministar rada i socijalne
skrbi – predsjednik Koordinacij­skog odbora

– zamjenik ministra financija

– ravnate­lj Agencije za
nadzor mirovinskih fondova i osigu­ra­­nja

– ravnate­lj Središ­nje­g re­gistra
osiguranika

– ravnate­lj Hrvatskog zavoda
za mirovinsko osigura­nje

– predsjednik Uprave
Financijske agencije

– vodite­lj PIU jedinice.

IV.

Koordinacijski odbor za PSIP
dužan je o svom radu obavještavati Vladu Republike Hrvatske najma­nje jedanput
go­diš­nje.

V.

Stručne, administrativne i
tehničke poslove za Koordinacijski odbor za PSIP obav­lja Agencija za nadzor mirovinskih
fondova i osigura­nja.

VI.

Ova Odluka stupa na snagu
danom donoše­nja, a objavit će se u »Narodnim novinama«.

Klasa: 441-03/02-01/04
Urbroj: 5030104-02-4
Zagreb, 13. lip­nja 2002.

Potpredsjednik,
zamjenik predsjednika
**Dražen Budiša,** v. r.

Odluka, NN 72/2002-1199